**The Storm** je bývalá dánska rocková skupina, založená v roku 2006 Pernille Rosendahlovou (bývalou hlavnou speváčkou skupiny Swan Lee) a Johanom Wohlertom (bývalým basgitaristom skupiny Mew), ktorí sú doteraz jediní stáli členovia skupiny.

Johan Wohlert v roku 2014 ohlásil, že skupina pozastavila činnosť na dobu neurčitú.

História
--------

### 2006 – 09: *Where the Storm Meets the Ground*

Bývalý pár, Pernille Rosendahlová a Johan Wohlert, založili v roku 2006 skupinu The Storm, po tom, ako mali spolu dieťa a opustili svoje predchádzajúce skupiny. V decembri 2006 podpísali zmluvu s Universal Music v Dánsku.

Skupina sa prvýkrát verejne predstavila 11. januára 2008, keď naživo vystúpili na cenách P3 Guld. Skupina vydala skladbu „Drops in the Ocean" ako debutový singel. Pôsobili s Rosendahlovou ako vokalistkou, Wohlertom a Madsom Wegnerom ako gitaristami, Michelom Swanom ako bubeníkom, Jakobom Millungom ako basgitaristom a klávesistom. Nasledoval ich debutový štúdiový album *Where the Storm Meets the Ground*, ktorý bol vydaný 11. februára 2008. Album bol produkovaný slávnym producentom Royom Thomasom Bakerom, ktorý okrem iného pracoval so skupinami Queen, The Cars a s dánskou skupinou Gasolin'. Richard Fortus zo skupiny Guns N' Roses tiež prispel k albumu. Skupina The Storm bola obvinená za používanie materiálu iných umelcov, napriek tomu sa album stal komerčne úspešným s 25 000 predanými kópiami, čo im vynieslo zlatú platňu.

### 2009 – 10: *Black Luck*

V roku 2009 sa skupina vrátila do štúdia nahrať druhý štúdiový album. Album *Black Luck* bol produkovaný Jacobom Hansenom, s ktorým sa Pernille zoznámila až cez skupinu Volbeat. Album bol vydaný 12. októbra 2009 spoločnosťou skupiny WR Production v spolupráci s Target Records. Za prvý týždeň bolo predaných 1150 kópií a debutoval na čísle 7 na albumovom rebríčku. Album strávil štyri týždne v top 40 a k marcu 2010 predal 10 000 kópií. V auguste 2010 skupina podpísala medzinárodnú zmluvu s fínskym vydavateľstvom Spinefarm Records. Dňa 27. októbra 2010 bol album *Black Luck* vydaný v Spojenom kráľovstve, Nemecku, Švajčiarsku, Rakúsku a Fínsku cez Spinefarm.

### 2011 – súčasnosť: *Rebel Against Yourself*

Dňa 7. marca 2011 vydala skupina skladbu „Lost in the Fire" ako úvodný singel pre svoj tretí štúdiový album *Rebel Against Yourself*. Singel sa stal veľkým hitom skupiny s umiestnením na čísle tri v rebríčkoch a platinovou platňou za viac ako 30 000 predaných kusov. Album *Rebel Against Yourself* bol vydaný 29. augusta 2011 a medzi inšpirácie albumu patria skupiny ABBA, Dire Straits a Pet Shop Boys. V porovnaní s dvojicou predošlých albumov je tretí viac nordický popový. Skupina The Storm spolupracovala so švédskou rockovou skupinou Kent na dvoch z albumovych skladieb. Album *Rebel Against Yourself* sa umiestnil na čísle päť v albumovom rebríčku s predajom 955 kópií v prvom týždni. Album strávil len štyri týždne v rebríčku.

V októbri 2013 ohlásili Pernille Rosendahlová a Johan Wohlert rozvod, v hudobnej oblasti však spolupracovali ďalej.

Členovia
--------

Skupina pozostávala z dvoch stálych členov: Pernille Rosendahlovej, vokalistky skupiny a Johana Wohlerta, gitaristu skupiny. Naprieč históriou skupiny boli rôzni podporujúci členovia.

### Johan Wohlert

*Bližšie informácie v hlavnom článku: Johan Wohlert*
Johan Wohlert (\* 10. marec 1976) je basgitarista dánskej indie skupiny Mew. Skupinu opustil z rodinných dôvodov 11. apríla 2006 a následne sa oženil s Pernille Rosendahlovou, vokalistkou skupiny Swan Lee.

### Pernille Rosendahlová

*Bližšie informácie v hlavnom článku: Pernille Rosendahlová*
Pernille Rosendahlová Larsenová (\* 22. marec 1972) je dánska speváčka, ktorá okrem svojej sólovej kariéry bola hlavnou speváčkou skupiny Swan Lee. V roku 1985 založila reggae skupinu s bubeníkom Emilom Jørgensenom, nazvanú Rocka. Spievala v zbore a v roku 1995 nahrala album s producentom Timom Simenonom, ktorý však napokon nebol vydaný. Je vokalistkou skupiny.

Diskografia
-----------

### Albumy

| Rok | Názov | Umiestnenie | Certifikácie |
| --- | --- | --- | --- |
| DAN |
| 2008 | *Where the Storm Meets the Ground* | 2 | * Zlato
 |
| 2009 | *Black Luck* | 7 |  |
| 2011 | *Rebel Against Yourself* | 5 |  |

### Single

| Rok | Singel | Umiestenie | Certifikácie | Album |
| --- | --- | --- | --- | --- |
| DAN |
| 2008 | „Drops in the Ocean" | 5 | * Zlato
 | *Where the Storm Meets the Ground* |
| „Lullaby" | 20 |  |
| 2009 | „Honesty" | — |  | *Black Luck* |
| „Are Your Shoes Too Tight?" | — |  |
| 2010 | „B.S.E." (featuring Michael Poulsen) | — |
| „Pass for a Lonely Person" | — |  |
| 2011 | „Lost in the Fire" | 3 | * Platina
 | *Rebel Against Yourself* |
| „My Crown" | — |  |
| 2012 | „Raver" | — |  |  Nealbumové single |
| 2013 | „Broken Bones" | 15 |  |
| "—" označuje položky ktoré sa neumiestnili v danej krajine alebo. |

### Objavila sa na skladbe

* Alexander Brown - „Mind Distorted" (feat. The Storm)

Referencie
----------

1. ↑  OPPENLÆNDER, Anne-Sofie. *Nyt Rosendahl/Wohlert-projekt på vej* [online]. GAFFA.dk, 14 September 2006, [cit. 2008-01-12]. Dostupné online. (po dánsky) Archivované 2015-05-18 na Wayback Machine
2. ↑  SVIDT, Ole Rosenstand. *Rosendahl og Wohlert får pladekontrakt* [online]. Gaffa, 21 December 2006, [cit. 2012-07-25]. Dostupné online. Archivované 2015-05-18 z originálu. (po dánsky)
3. ↑  VESTERGAARD, Jesper. *The Storm på scenen til P3 Guld* [online]. Soundvenue, 3 January 2008, [cit. 2008-01-03]. Dostupné online. (po dánsky)[nefunkčný odkaz]
4. ↑  Universal.dk. Získané 13. januára 2008.
5. ↑   *Anmeldelse: The Storm er ombrust og opblæst* [online]. Avisen, 11 February 2008, [cit. 2008-02-11]. Dostupné online. (po dánsky)
6. 1 2  Guld og platin i april, Pladebranchen.NU, 1 May 2008.
7. ↑  "Stormvarsel igen", *B.T.*, 20 August 2009.
8. ↑  TREO, Thomas. *Rammstein über alles!* [online]. Ekstra Bladet, 23 October 2009, [cit. 2012-07-25]. Dostupné online. (po dánsky)
9. 1 2 3 4 5  danishcharts.com - Discography The Storm Archivované 2015-05-18 na Wayback Machine, Hung Medien.
10. ↑  PEDERSEN, Annelise. *RIG - Pernille Rosendahl* [online]. Ekstra Bladet, 21 March 2010, [cit. 2011-08-05]. Dostupné online. (po dánsky)
11. ↑  GONZALEZ, Michael Jose. *The Storm skriver international kontrakt* [online]. Gaffa, 17 August 2010, [cit. 2012-07-25]. Dostupné online. Archivované 2013-10-21 z originálu. (po dánsky)
12. ↑  GRANDT, Maria Raasøla. *Lost in the Fire* [online]. Radio 100, 1 March 2011. Dostupné online.
13. 1 2   *Certificeringer* [online]. IFPI Denmark, [cit. 2011-10-17]. Dostupné online. (Danish)
14. ↑  Fie West Madsen, Lasse Bak Mejlvang. Abba, vuggeviser og et vaskeægte pophit. *metroXpress* (Metro International), 29 August 2011, s. 32–33. Dostupné online. (po dánsky)
15. ↑  HOLM, Siri. *The Storm udgiver treer* [online]. Gaffa, 5 August 2011, [cit. 2011-08-05]. Dostupné online. Archivované 2011-10-11 z originálu. (po dánsky)
16. ↑  TREO, Thomas. *Kæmpeflop af Laust Sonne* [online]. Ekstra Bladet, 9 September 2011, [cit. 2012-07-25]. Dostupné online. (po dánsky)
17. ↑  SALOMONSEN, Cæcilie. *The Storm fortsætter på trods af privat brud* [online]. BT, 9 October 2013, [cit. 2013-12-16]. Dostupné online. (po dánsky)
18. ↑   *Guld og platin i marts* [online]. IFPI Denmark, 31 March 2008, [cit. 2011-07-15]. Dostupné online. (po dánsky)

Externé odkazy
--------------

* Oficiálna stránka skupiny

Zdroj
-----

*Tento článok je čiastočný alebo úplný preklad článku The Storm (Danish band) na anglickej Wikipédii (číslo revízie nebolo určené).*